**Школа „Православни християнски традиции и ценности“ – учител: Атанасия Петрова**

**Урокът „ Благовещение. Празникът на мама.“ е подходящ за 3 и 4 група в детските градини. Целта на урока е чрез презентация децата да видят Божията майка, да научат името й, да се запознаят с основните послания, които носи ангелът, да научат значението на думата блага- добра вест. Да научат, че добродетелите на Дева Мария са скромност и доброта, чисто сърце, смирение, послушание.**

**Насоки: да подготвят картичка за мама във формата на сърце с изобразено ангелче, което носи цвете/ може букет цветя/**

**Необходими материали: ножичка, картон или блоков лист, флумастри, пастели.**

**Практическо занимание в часовете е още драматизацията“ Благовещение“**

**Сценарий**

**/избира се момче в ролята на ангел и момиче в ролята на Дева Мария /**

**1.Водещ: госпожата**

**2.архангел Гавриил**

**3.Дева Мария**

**Водещ: В един мартенски ден Мария почистила дома си и седнала да си чете свята книга. Внезапно чула плясък на криле, помислила ,че е птица, но какво да види- пред нея стоял чудно красив ангел, поднесъл й бяло цвете и й казал:**

**Ангелът: Добър ден, Мария! Не Бой се! Господ ме изпрати да ти съобщя една добра вест. Ти си избрана да родиш Божия Син.**

**Дева Мария: Но как така? Аз съм девица..**

**Ангелът: това е велика тайна.**

**Дева Мария: нека бъде така, както иска Господ.**

**Водещ: И докато се поклонила смирено на ангела, той отлетял.**

**А тя се зарадвала и благодарила на Господ. След това изтичала да съобщи благата вест и на своя приятелка.**